                  రాబందులు

 రెవెన్యూ స్టాంపుమీద సంతకం చేస్తున్న జానకి చేతివేళ్ళు వణికాయి. ఇదే ఆమె ఆఫీసులో తీసుకొనే ఆఖరి జీతం.

 పరధ్యానంగా డబ్బందుకొని, యాంత్రికంగా పర్సులో పెట్టుకొని, బరువుగా బయటికి నడుస్తున్న జానకిని ఆఫీసులో కొందరు జాలిగా చూశారు__

 మరికొందరు జాలిపడుతున్నట్టు ముఖాలు చూశారు.

 జానకి తలవంచుకుని, కాళ్లీడ్చుకుంటూ పేవ్ మెంటు మీద నడక సాగించింది.

 ఆమెకు భవిష్యత్తు అంధకారమయంగా కన్పిస్తోంది. కళ్ళు పొడుచుకొని చూసినా వెలుగురేఖ కన్పించడం లేదు.

 రోడ్డుమీద కార్లూ, సైకిలు రిక్షాలూ వరసలుగా పోతున్నాయి. రోడ్డుకు ఇరుపక్కలా పేవ్ మెంటు మీద జనం నడుస్తున్నారు.

 జానకికి ఇదేమీ కన్పించడంలేదు. తను హఠాత్తుగా ఏదో నిర్జన ప్రదేశంలోకి విసిరేయబడినట్టు అనిపించసాగింది.

 వీధి దీపాలు వెలిగాయి.

 జానకి కలలో నడుస్తున్నదానిలా వచ్చి, లకడీకాపూల్ బస్ స్టాండులో నిలబడింది అలవాటు ప్రకారం.

 ఆమె ఆలోచనలన్నీ తన పర్సులోవున్న ఆ రెండు వందల ఏభై రూపాయల చుట్టూనే తిరుగుతున్నాయ్.

 ఈ డబ్బుతో ఎన్ని వారాలు బతకాలి! ఇంట్లో అడుగు పెట్టగానే అమ్మ ఎవరెవరికి ఎంత ఇవ్వాలో ఏకరువు పెడుతుంది. అవన్నీ వెంటనే తీర్చవలసిన అప్పులు. లేకపోతే పాలవాడు పాలు పొయ్యడు కిరాణా షాపువాడు సరుకులు ఇవ్వడు.

 జానకికి తల్లిమీద విసుగు కలిగింది. అంతలోనే జాలి ముంచుకొచ్చింది.

 పాపం! ఆమె మాత్రం ఏం చేస్తుంది. అన్నీ ఇంటి అవసరాలకు తప్పనిసరైన ఖర్చులే!

 అసలే జబ్బుమనిషి!

 తనకు ఉద్యోగం పోయిందని తెలిస్తే....?

 దీనికంతా కారణం ఆ సర్వీస్ కమీషన్ కాండిడేటే! ఇంత కాలంగా ఎక్కడెక్కడో కాలక్షేపం చేసినవాడు, తన ఆఫీసులోనే తన సీట్లోకే వచ్చి వాలాలా! ఇంతకూ ఆ సావిత్రి అదృష్టవంతురాలు. ఒకరోజు తనకంటే సీనియర్. అపాయింట్ మెంటు ఇద్దరికీ ఒకరోజే వచ్చింది. అమ్మకు ఆ రోజే రోగం ఎక్కువ కావాలా! అందుకే తను ఆరోజు ఆర్దర్సు అందుకోగానే ఆఫీసుకు వెళ్ళలేక పోయింది.

 ఒక్కరోజయినా సీనియర్ సీనియరే! నిముషాలూ క్షణాలే వ్యక్తుల జీవితాన్ని తారుమారు చేస్తున్న ఈ యుగంలో ఇరవైనాలుగు గంటలు...సీనియర్ (ఇరవై నాలుగు గంటలే) పని సరిగా చేయకపోయినా తీసెయ్యడానికి (జూనియర్ వుండగా) రూల్సు ఒప్పుకోవట.

 ప్రపంచంలో సుఖ సంతోషాలన్నీ అదృష్టవంతులకే భుక్తమైనట్టు, ఈ రూల్సు కూడా వారికే ఊడిగం చేస్తాయి. కాకపోతే ఆ సావిత్రికి ఉద్యోగం వుండటం ఏమిటి! తనకు పోవడం ఏమిటి!

 అసలా సావిత్రికి ఉద్యోగం ఎందుకు? అలనాటి సత్యభామకు ఏడు వారాల నగలుంటే ఈ సావిత్రికి ఏడు మాసాల నగలైనా వుంటాయి. ఎప్పుడూ నగలు మార్చుతూనే వుంటుంది. ఇక చీరాల సంగతి చెప్పనే అక్కరలేదు.
                  raabandulu

 revenue stampumeeda santakam chestunna jaanaki chetivellu vanikaayi. ide aame aafiisulo teesukone akhari jeetam.

 paradhyaanamgaa dabbandukoni, yaantrikamgaa parsulo pettukoni, baruvugaa bayatiki nadustunna jaanakini aafiisulo kondaru jaaligaa chusaru__

 marikondaru jaalipadutunnattu mukhalu chusaru.

 jaanaki talavanchukuni, kaalliidchukuntuu pev mentu meeda nadaka saaginchindi.

 aameku bhavishyattu andhakaaramayamgaa kanpistondi. kallu poduchukoni chusina velugurekha kanpinchadam ledu.

 roddumeeda kaarluu, saikilu rikshaaluu varasalugaa potunnayi. rodduku irupakkala pev mentu meeda janam nadustunnaru.

 jaanakiki idemee kanpinchadamledu. tanu hataattugaa edho nirjana pradesamloki visireyabadinattu anipinchasaagindi.

 veedhi deepaalu veligaayi.

 jaanaki kalalo nadustunnadaanilaa vachi, lakadikapool bus standulo nilabadindi alavaatu prakaaram.

 aame aalochanalannii tana parsulovunna aa rendu vandala ebhai roopaayala chuttoone tirugutunnay.

 ee dabbutho enni vaaraalu batakaali! intlo adugu pettagaane amma evarevariki entha ivvaalo ekaruvu pedutundi. avannee ventane teerchavalasina appulu. lekapothe palavadu paalu poyyadu kirana shapuwadu sarukulu ivvadu.

 jaanakiki tallimeeda visugu kaligindi. antalone jaali munchukochindi.

 paapam! aame maatram yem chestundi. annee inti avasaraalaku tappanisaraina kharchule!

 asale jabbumanishi!

 tanaku udyogam poyindani teliste....?

 deenikantaa kaaranam aa survies kameession kandidete! inta kaalamgaa ekkadekkado kalakshepam chesinavadu, tana aafisulone tana seetloke vachi valala! intakuu aa saavitri adrushtavanturaalu. okaroju tanakante seanier. apoint mentu iddarikee okaroje vachindi. ammaku aa roje rogam ekkuva kavala! anduke tanu aaroju aardarsu andukogaane aafiisuku vellaleka poyindi.

 okkarojayina seanier seeniyare! nimushaaluu kshanaale vyaktula jeevitaanni taarumaaru chestunna ee yugamlo iravainaalugu gantalu...seanier (iravai naalugu gantale) pani sarigaa cheyakapoyina teeseyyadaaniki (joonier vundagaa) roolsu oppukovata.

 prapanchamlo sukha santoshaalannii adrushtavantulake bhuktamainattu, ee roolsu kuudaa vaarike oodigam chestayi. kakapothe aa saavitriki udyogam vundatam emiti! tanaku povadam emiti!

 asala saavitriki udyogam enduku? alanati satyabhaamaku edu vaaraala nagalunte ee saavitriki edu masala nagalaina vuntaayi. eppuduu nagalu maarchutuunae vuntundi. ika chiiraala sangati cheppane akkaraledu.